**30. september 2015**

Status på helhedsplan

Orientering om status på helhedsplan for afdeling 158-0 Skallerupvej

Byrådet behandlede budgettet for afdelingens helhedsplan (det såkaldte ”Skema A”) den 14. september, og de har godkendt sagen uden bemærkninger! ☺☺☺

Nu er helhedsplanen så blevet indsendt til officiel godkendelse hos Landsbyggefonden, men da de jo har givet en forhåndsgodkendelse, regnes det næsten kun for en formsag.

Den sidste godkendelse der mangler, er at Udlændinge- Integrations- og Boligministeriet godkender ansøgningen om at få lov at nedlægge 87 lejligheder. Ansøgningen er indsendt, men hvor lang tid vi skal vente på et svar, vides ikke.   
Med den sidste tids fokus på verdens flygtningeproblemer, kan vi godt have en lille bekymring for, om ministeriet går med til at nedlægge boligerne, så vi har netop besluttet at udskyde de planlagte workshops med brugerdeltagelse, indtil vi har en idé om, hvilket svar vi får fra ministeriet.

Der kan godt være nogle af rådgiverne, der starter op på deres detailregistrering af bygningerne og området, så I skal ikke blive forvirrede, hvis der alligevel render fremmede mennesker rundt og tager billeder og laver notater. ☺

I skal nok blive informeret yderligere, når vi ved mere.

Med venlig hilsen

Lejerbo/byggeudvalget